Diari Oficial de la Generalitat Valenciana


Sumari del DOGV 8164, del 07-11-2017 (2017/9869)

RESOLUCIÓ de 2 de novembre de 2017, de la Direcció General de Centres i Personal Docent, per la qual es resol la convocatòria d'ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2017-2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9869


Data del document
:   02-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * educació preescolar
    * ajuda pública

RESOLUCIÓ de 2 de novembre de 2017, de la Direcció General de Centres i Personal Docent, per la qual es resol la convocatòria d'ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2017-2018. [2017/9869]  
Per mitjà de l'Ordre 27/2016, de 14 de juny, de la Conselleria d'Educació, Investigació, Cultura i Esport, s'estableixen les bases reguladores de les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana, la qual va ser publicada en el Diari Oficial de la Generalitat Valenciana número 7806, de 15 de juny de 2016 (d'ara en avant, ordre de bases).  
Per mitjà de la Resolució de 28 d'abril de 2017, de la Conselleria de Educació, Investigació, Cultura i Esport, por la qual es convoquen les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2017-2018 (DOGV 8031, 03.05.2017).  
Per mitjà de la Resolució de 27 de juliol de 2017, de la Conselleria d'Educació, Investigació, Cultura i Esport, per la qual s'incrementa l'import màxim que ha de finançar les ajudes convocades mitjançant la Resolució de 28 d'abril de 2017, per la qual es convoquen les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2017-2018.  
Per mitjà de la Resolució de 23 d'octubre de 2017, de la Conselleria d'Educació, Investigació, Cultura i Esport, per la qual s'incrementa l'import màxim que ha de finançar les ajudes convocades mitjançant la Resolució de 28 d'abril de 2017, per la qual es convoquen les ajudes econòmiques destinades a l'escolarització a les escoles i centres d'Educació Infantil de primer cicle de la Comunitat Valenciana per al curs escolar 2017-2018.  
Reunida la comissió avaluadora prevista en l'article 12 de l'ordre de bases el dia 26 d'octubre de 2017, i una vegada complit el termini d'esmena de les sol·licituds i després de procedir a avaluar-les, s'ha formulat la proposta de concessió i denegació de les ajudes, d'acord amb els criteris establits en les bases i en la convocatòria corresponent. La Subdirecció General de Centres Docents, com a òrgan instructor del procediment, ha elevat la proposta al director general de Centres i Personal Docent.  
De conformitat amb el que estableix l'article 15 de l'Ordre 27/2016 abans esmentada, pel qual el conseller d'Educació, Investigació, Cultura i Esport delega en la Direcció General de Centres i Personal Docent la facultat de concedir i denegar aquestes ajudes, resolc:  
  
  
Primer. Beneficiaris  
Concedir les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs 2017-2018, convocades per la Resolució de 28 d'abril de 2017, de la Conselleria d'Educació, Investigació, Cultura i Esport (DOGV 8031, 03.05.2017) a l'alumnat que compleix els requisits previstos en l'ordre de bases i en la convocatòria d'aquestes ajudes. La relació de beneficiaris es publicarà d'acord amb el que preveu l'apartat deu de la present resolució.  
  
Segon. No beneficiaris  
Denegar les ajudes a l'alumnat que, d'acord amb el que preveuen les bases i la convocatòria, no pot ser-ne beneficiari. La relació de l'alumnat no beneficiari, amb l'especificació per a cada cas del motiu de la denegació, es publicarà d'acord amb el que preveu l'apartat deu de la present resolució.  
  
Tercer. Crèdit  
L'import total concedit en aquesta resolució ascendeix a 82.337.818,00 euros, distribuït en les anualitats següents:  
- Exercici 2017: la part corresponent als tres primers mesos del curs escolar 2017-2018 (setembre-novembre de l'any 2017), per un import de 49.041.761,00 ?. El pagament es realitzarà a càrrec de la línia de subvenció S5598000, capítol IV, de la secció, servei, centre gestor i programa 32.01.32.132.30, Ensenyament Primari, prevista en l'actual Llei de pressupostos de la Generalitat.  
- Exercici 2018: la part corresponent als set mesos següents (desembre-juny) del curs escolar 2017-2018, per un import de 93.554.261,00 euros, que quedarà condicionat a l'existència de crèdit pressupostari suficient i adequat per a atendre-la en la Llei de pressupostos de la Generalitat per a l'exercici 2018, de conformitat el que preveu la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Quart. Quantia individual de l'ajuda  
La quantia individual de l'ajuda, determinada d'acord amb els criteris de valoració establits en les bases i tenint en compte els imports màxims i mínims d'ajuda mensual per tram previstos en la convocatòria, ascendeix, per a aquest curs escolar 2017-2018, als imports següents:  
  
  
Import mensual corresponent als mesos   
de setembre de 2017 a juny de 2018 (deu mensualitats)  
  
Tram edat Interval renda per capita - Import mes -  
8-2 2 a 1.999,99 200  
 2.000 a 3.999,99 180  
 4.000 a 5.999,99 150  
 6.000 a 9.999,99 100  
 10.000 a 13.999,99 90  
 Igual o superior a 10.000 70  
5-1 1 a 1.999,99 120  
 2.000 a 3.999,99 90  
 4.000 a 5.999,99 80  
 6.000 a 7.999,99 75  
 Igual o superior a 8.000 70  
8-1 9 a 1.999,99 140  
 2.000 a 5.999,99 105  
 6.000 a 7.999,99 90  
 8.000 a 9.999,99 85  
 Igual o superior a 10.000 80  
  
  
  
Cinqué. Emissió dels bons d'escolarització d'Educació Infantil de primer cicle  
Una vegada resolta la convocatòria, la Conselleria d'Educació, Investigació, Cultura i Esport emetrà un talonari amb deu bons d'escolarització d'Educació Infantil de primer cicle personalitzats per a l'alumnat beneficiari d'ajuda.  
  
Sisé. Certificat d'assistència de l'alumnat beneficiari  
De conformitat amb el que preveu l'articulat de l'ordre de bases, els centres hauran de certificar mensualment l'assistència de l'alumnat beneficiari. Aquesta certificació es farà a través de l'aplicació informàtica. Si no se certifica l'assistència, no es podrà realitzar la proposta de pagament corresponent.  
La certificació d'assistència es realitzarà en el termini que s'indicarà als centres a través de l'aplicació informàtica del bo infantil.  
  
Seté. Pagament de les ajudes  
D'acord amb el que preveu l'article 20 de l'ordre de bases, els beneficiaris d'aquestes ajudes les rebran per mitjà de la deducció del cost mensual del servei d'ensenyament, i la Generalitat les abonarà directament als centres on estiga matriculat i haja assistit l'alumnat beneficiari.  
Les propostes de pagament seran de caràcter mensual i es faran una vegada el centre certifique, mensualment, l'assistència de l'alumnat beneficiari.  
  
Huité. Justificació  
Els centres hauran d'enviar la justificació de les ajudes remetent els bons d'escolarització, firmats mensualment per les famílies, a l'entitat col·laboradora.  
Si, una vegada revisada la justificació remesa pels centres, hi ha discrepàncies entre el nombre de bons justificats i firmats i els certificats mensuals d'assistència de l'alumnat beneficiari remesos pels centres, la persona titular de la direcció general competent en matèria de centres docents procedirà a regularitzar la diferència per mitjà de la minoració dels pagaments pendents, o, si és el cas, a iniciar l'expedient de reintegrament corresponent.  
  
Nové. Remissió dels bons firmats en el primer trimestre curs 2017-2018  
Els terminis per a la remissió dels bons firmats per les famílies es farà d'acord el que preveu l'article 21 de l'ordre de bases.  
  
Deu. Publicació  
De conformitat amb el que preveu l'ordre de bases, aquesta resolució es publicarà en el Diari Oficial de la Generalitat Valenciana. Les llistes de beneficiaris i no beneficiaris de les ajudes es faran públiques a través de l'aplicació informàtica.  
De conformitat amb el que preveu la convocatòria, els centres participants disposaran, a través de l'aplicació, de la resolució relativa a l'alumnat del seu centre, en què es detallaran els beneficiaris, les quantitats de les ajudes concedides i les sol·licituds denegades amb el motiu de denegació.  
Una vegada realitzada la publicació d'aquesta resolució en el Diari Oficial de la Generalitat Valenciana, els centres informaran les famílies que aquesta ha sigut publicada i que està disponible la llista de l'alumnat del centre.  
Les famílies interessades tindran a la seua disposició en la la pàgina web de la Conselleria d'Educació, Investigació, Cultura i Esport http://www.ceice.gva.es/web/centros-docentes/ayudas/subvenciones/educacion-infantil-primer-ciclo. la consulta, de forma individual, dels imports concedits.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de publicar-se.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se o a partir de l'endemà del dia en què es notifique la resolució expressa del recurs de reposició o en què aquest haja de considerar-se presumptament desestimat.  
  
València, 2 de novembre de 2017.- El director general de Centres i Personal Docent: José Joaquín Carrión Candel.